คือหนูทานยาคุมกำเนิดแบบ 21 เม็ดยี่ห้อ ยาสมิน ค่ะ แล้วช่วงเดือนมิถุนายน ได้ทานยาวีกิฟกล่องมีม่วงไปมันจะลดประสิทธิภาพยาคุมมั้ยคะ แต่พอเข้าสู่ช่วงเริ่มยาแผงใหม่ช่วง21มิถุนายนหนูเลิกทานไปค่ะ (สาเหตุตอนนั้นทานเพราะอยากกินข้าวเยอะๆอพราะส่วนตัวผอมค่ะ) แล้วก็ ยาแก้โรคกระเพาะมีผลต่อยาคุมที่กินอยู่มั้ยคะ ยี่ห้อ Miracid แบบแคปซูล
สวัสดีค่ะ ยาลดกรด miracid ซึ่งคือตัวยา omeprazole ไม่ได้มีผลต่อประสิทธิภาพของยาคุมกำเนิดแต่อย่างใดค่ะ สามารถทานร่วมกันได้ ส่วนยาสตรียี่ห้อวีกิฟนั้น เป็นยาสมุนไพรที่มีฤทธิ์ของฮอร์โมนเพศหญิงอยู่ ซึ่งไม่น่ามีผลต่อประสิทธิภาพของยาคุมกำเนิด แต่อาจทำให้เกิดผลข้างเคียงจากฮอร์โมนมากขึ้นได้ เช่น การเกิดเลือดออกกะปริดกะปรอย ปวดท้องน้อย เจ็บเต้านม เป็นต้นทั้งนี้ หากได้หยุดทานยาคุมกำเนิดไปแล้ว ก็ควรจะมีประจำเดือนมา (ในช่วงหลังจากที่ทานยาครบ 21 เม็ดไปแล้ว) หากไม่มีประจำเดือนมา ก็ควรตรวจหาการตั้งครรภ์ดูด้วยค่ะ เพราะยาคุมกำเนิดนั้น ก็ไม่สามารถป้องกันการตั้งครรภ์ได้ 100% ค่ะส่วนเรื่องที่ผอมนั้น หากมีน้ำหนักตัวน้อยกว่ามาตรฐาน หรือคำนวณค่าดัชนีมวลกาย (BMI) ได้น้อยกว่า 18 (วิธีคำนวนคือ ให้เอาน้ำหนักหารด้วยส่วนสูงเป็นเมตรยกกำลังสอง) ก็ควรเพิ่มน้ำหนักตัว แต่หากมีน้ำหนักที่ได้มาตราฐาน หรือมีค่า BMI มากกว่า 18 แล้ว ก็ไม่จำเป็นต้องเพิ่มน้ำหนักตัวค่ะการเพิ่มน้ำหนักนั้น ควรทำอย่างค่อยเป็นค่อยไป หากเพิ่มอย่างรวดเร็ว อาจมีผลเสียต่อร่างกายได้ เช่น อาจทำให้เกิดไขมันพอกตับ มีผลต่อการมาของประจำเดือน เป็นต้นหลักการเพิ่มน้ำหนัก คือ การทานให้ได้พลังงานมากกว่าที่ใช้ไป โดยทั่วไปคือให้ได้มากกว่าประมาณ 1500 กิโลแคลอรี่ต่อวัน แต่ถ้ามีการใช้พลังงานมากกว่าปกติ เช่น ทำงานที่ต้องมีการยกของหรือเดินทั้งวัน จำนวนแคลอรี่ที่ต้องได้จากอาหารก็ต้องมากกว่านี้ สำหรับอาหารที่ควรทาน คือต้องทานอาหารที่มีประโยชน์ให้ครบ 5 หมู่ ไม่ควรเน้นทานเฉพาะแต่โปรตีนหรือไขมัน เพราะอาจไม่ได้สารอาหารครบถ้วนตามที่ร่างกายต้องการ ซึ่งเป็นสาเหตุหนึ่งที่ทำให้ผอมได้ ควรทานหลายมื้อขึ้น เช่น วันละ 4- 5 มื้อ ไม่ควรทานน้ำหวานหรือของหวานเพราะอาจทำให้อิ่มและทำให้การทานอาหารที่มีประโยชน์ลดลง อาหารว่างควรเน้นเป็นนม โยเกิร์ต หรือนมถั่ว รวมถึงถั่วต่างๆ และที่สำคัญคือผลไม้ เพื่อให้ได้วิตามินและเกลือแร่ครบถ้วน รวมทั้งเลือกวิธีออกกำลังกายที่ช่วยเพิ่มมวลของกล้ามเนื้อ เช่น การยกน้ำหนัก เล่นโยคะ แทนการออกกำลังกายที่เน้นการเผาผลาญ เช่น การวิ่งหรือเต้นต่างๆ เป็นต้น